കശ്മീരിലെ മുസ്ലിങ്ങള്ക്ക് വേണ്ടി ശബ്ദമുയര്ത്തും നിലപാട് മാറ്റി, പരസ്യപ്രസ്താവനയുമായി താലിബാന് കാബൂള്: അഫ്ഗാനിസ്ഥാനില് അധികാരമേറ്റതിന് പിന്നാലെ കശ്മീര് വിഷയത്തില് പരാമര്ശവുമായി താലിബാന്. ജമ്മു കശ്മീരിലെ മുസ്ലീങ്ങളെ പിന്തുണയ്ക്കാന് താലിബാന് വകാശമുണ്ടെന്ന പ്രസ്താവനയുമായി താലിബാന് വക്താവാണ് രംഗത്തെത്തിയിട്ടുള്ളത്. കശ്മീര് ഇന്ത്യയുടെ ആഭ്യന്തര പ്രശ്നമാണെന്നും അതിനാല് കശ്മീരില് താലിബാന് ഇടപെടില്ലെന്ന മുതിര്ന്ന താലിബാന് നേതാവ് അനസ് ഹഖാനിയുടെ വാദത്തെ എതിര്ക്കുന്ന പ്രസ്താവനകളാണ് പുറത്തുവന്നിട്ടുള്ളത്. ഇന്ത്യയുമായി വാണിജ്യ സാംസ്കാരിക രാഷ്ട്രീയ ബന്ധം താലിബാന് ആഗ്രഹിക്കുന്നുവെന്നാണ് ഓഗസ്റ്റ് 15ന് കാബൂള് പിടിച്ചെടുത്ത ശേഷം താലിബാന് പ്രതിനിധികള് പ്രതികരിച്ചത്. ഇതിന് പിന്നാലെയാണ് കശ്മീര് വിഷയത്തില് നിലപാട് മാറ്റിയിട്ടുള്ളത്. ഉമ്മന്ചാണ്ടിയുടെ നിലയും പരുങ്ങലില്, കോണ്ഗ്രസിലെ പൊട്ടിത്തെറിയില് എ വിജയരാഘവന് താലിബാന് മന്ത്രിസഭ അധികാരമേറ്റു Oneindia Malayalam ത്രിപുര കോണ്ഗ്രസില് വീണ്ടും രാജി: വൈസ് പ്രസിഡന്റ് പദവിയില് നിന്ന് തപസ് ഡേ പുറത്തേക്ക് 1താലിബാന് വക്താവ് സുഹൈല് ഷഹീനെ ഉദ്ധരിച്ച് ബിബിസി ഉര്ദുവാണ് വാര്ത്ത റിപ്പോര്ട്ട് ചെയ്യുന്നത്. വ്യാഴാഴ്ച ഓണ്ലൈനില് പ്രസിദ്ധീകരിച്ച റിപ്പോര്ട്ടില്, ഒരു രാജ്യത്തിനെതിരെയും ആയുധമെടുക്കുന്ന നയമല്ല താലിബാന് ഉള്ളതെന്നും പറഞ്ഞു. ഈ പശ്ചാത്തലത്തില്, 2020 ഫെബ്രുവരിയില് താലിബാനും യുഎസും ഒപ്പിട്ട കരാറിലെ വ്യവസ്ഥകളെക്കുറിച്ചും അദ്ദേഹം പരാമര്ശിച്ചിരുന്നു. 2കശ്മീരിലോ ഇന്ത്യയിലോ മറ്റേതെങ്കിലും രാജ്യങ്ങളിലോ മുസ്ലീങ്ങള്ക്കുവേണ്ടി ശബ്ദമുയര്ത്താന് മുസ്ലീങ്ങളെന്ന നിലയില് താലിബാന് അവകാശമുണ്ടെന്നാണ് ഷഹീന് പറഞ്ഞത്. ഞങ്ങള് ശബ്ദം ഉയര്ത്തുകയും മുസ്ലീങ്ങള് നിങ്ങളുടെ സ്വന്തം ജനതയാണെന്നും നിങ്ങളുടെ പൗരന്മാരാണെന്നും പറയും. നിങ്ങളുടെ നിയമപ്രകാരം അവര്ക്ക് തുല്യ അവകാശങ്ങള്ക്ക് അര്ഹതയുണ്ട്, അദ്ദേഹം പറഞ്ഞു. ബുധനാഴ്ച ന്യൂസ് 18 ചാനല് സംപ്രേഷണം ചെയ്ത താലിബാന്റെ 14 അംഗ ചര്ച്ചാ സംഘത്തിലെ അംഗമായ ഹഖാനി നെറ്റ്വര്ക്ക് നേതാവ് അനസ് ഹഖാനി സ്വീകരിച്ച നിലപാടിന് തികച്ചും വിരുദ്ധമാണ് ഷഹീന്റെ ഇപ്പോഴത്തെ പരാമര്ശങ്ങള്. 3കശ്മീര് അഫ്ഗാനിസ്ഥാന്റെ പ്രശ്നമല്ലെന്നാണ് ഹഖാനി അഭിമുഖത്തില് പറഞ്ഞിരുന്നത്നമ്മുടെ രാജ്യത്തിന്റെ എന്തെങ്കിലും പ്രശ്നമല്ലെങ്കില്, മറ്റൊരു രാജ്യത്ത് ഇടപെടാന് കഴിയില്ലെന്ന വ്യക്തമായ നയമാണ് ഞങ്ങള്ക്ക് ഉള്ളത്, അദ്ദേഹം ഉര്ദുവില് പറഞ്ഞു.കശ്മീരില് സജീവമായ ലഷ്കര്ഇതൊയ്ബ എല്ഇടി, ജെയ്ഷെ മുഹമ്മദ് ജെഇഎം തുടങ്ങിയ പാകിസ്താന് ആസ്ഥാനമായുള്ള ഗ്രൂപ്പുകളെ പിന്തുണയ്ക്കുന്ന ഹഖാനി നെറ്റ്വര്ക്കിനെക്കുറിച്ചുള്ള റിപ്പോര്ട്ടുകളും അദ്ദേഹം പരാമര്ശിച്ചു. അതേ സമയം ഷഹീന്റെ പരാമര്ശങ്ങളോട് ഇന്ത്യന് ഉദ്യോഗസ്ഥര് പ്രതികരിച്ചിട്ടില്ല. 4ഇന്ത്യന് അംബാഡറുമായി ദോഹയില് വെച്ച് ചര്ച്ച നടത്തിയ താലിബാന് നേതാവ് ഷെര് മുഹമ്മദ് അബ്ബാസ് സ്റ്റാനക്സായിയ്ക്ക് താലിബാന് രൂപീകരിക്കാന് പോകുന്ന ഗവണ്മെന്റില് ഒരു മുതിര്ന്ന പദവി ലഭിക്കുമെന്നാണ് പ്രതീക്ഷിക്കപ്പെടുന്നത്. താലിബാന്റെ അഭ്യര്ത്ഥന അനുസരിച്ച് ദോഹയിലെ ഇന്ത്യന് എംബസിയില് വെച്ചാണ് ചൊവ്വാഴ്ച, ഖത്തറിലെ ഇന്ത്യന് അംബാസഡര് ദീപക് മിത്തലും തമ്മില് കൂടിക്കാഴ്ച നടത്തിയത്. താലിബാന്റെ രാഷ്ട്രീയ ഓഫീസ് മേധാവിയുമായിരുന്നു കൂടിക്കാഴ്ച. താബിലാന് നേതാക്കളുമായി കൂടിക്കാഴ്ച നടത്തിയ സംഭവത്തില് കേന്ദ്രസര്ക്കാരിനെ വിമര്ശിച്ച് പല രാഷ്ട്രീയ നേതാക്കള് രംഗത്തെത്തിയിരുന്നു. 5മറ്റ് രാജ്യങ്ങളുടെ ആഭ്യന്തര കാര്യങ്ങളില് ഇടപെടരുതെന്ന നയമാണ് താലിബാന് ഉള്ളതെന്ന് നേരത്തെ ഹഖാനി അഭിമുഖത്തില് പറഞ്ഞിരുന്നു. ആന്തരിക പ്രശ്നങ്ങളില് ഞങ്ങള് പ്രതികൂലമായി ഇടപെടരുത് എന്നതാണ് ഞങ്ങളുടെ ആഗ്രഹം. രാഷ്ട്രീയ ബന്ധങ്ങള്ക്കും മാനുഷിക സഹായങ്ങള്ക്കുമായി ലോകമെമ്ബാടും ഞങ്ങളുടെ വാതിലുകള് തുറന്നിരിക്കുന്നു, എല്ലാ രാജ്യങ്ങളുമായി നല്ല ബന്ധം ഞങ്ങള് ആഗ്രഹിക്കുന്നു, അദ്ദേഹം പറഞ്ഞു. 6അഫ്ഗാനിസ്ഥാനിലെ താലിബാന്റെ എതിരാളികളായിരുന്ന യുഎസ് സൈന്യത്തെ 20 വര്ഷമായി ഇന്ത്യന് സര്ക്കാര് പിന്തുണച്ചിരുന്നുവെന്നാണ് അദ്ദേഹം വാദിച്ചത്. എന്നാല് ഞങ്ങള്ക്ക് ഭൂതകാലം ഓര്മ്മിക്കാന് ആഗ്രഹമില്ല, ഇന്ത്യ ഉള്പ്പെടെ എല്ലാ രാജ്യങ്ങളുമായി നല്ല ബന്ധം ആഗ്രഹിക്കുന്നു. ഷഹീന്, അനസ് ഹഖാനി തുടങ്ങിയ താലിബാന് നേതാക്കള് അവതരിപ്പിക്കുന്ന ആഖ്യാനം പാക്കിസ്താനുമായുള്ള താലിബാന്റെ ദീര്ഘകാല ബന്ധത്തിന്റെ പശ്ചാത്തലത്തിലും ഇന്ത്യയും താലിബാനും തമ്മിലുള്ള ആശയവിനിമയത്തിന്റെ സാധ്യതകള് കണ്ടെത്തേണ്ടതുണ്ടെന്നാണ് വാര്ത്തകള് സൂചിപ്പിക്കുന്നത്. 7അഫ്ഗാനിസ്ഥാന് തീവ്രവാദ പ്രവര്ത്തനങ്ങള്ക്ക് താവളമൊരുക്കുന്നില്ലെന്ന് ഉറപ്പുവരുത്തുകയാണ് ഇന്ത്യയുടെ ലക്ഷ്യമെന്ന് ഇന്ത്യന് വിദേശകാര്യ വക്താവ് അരിന്ദം ബാഗ്ചി വ്യാഴാഴ്ച വ്യക്തമാക്കിയിരുന്നു. നേരത്തെ ദോഹയില് താലിബാന് ഉപമേധാവിയെ കണ്ട് ഖത്തറിലെ ഇന്ത്യന് അംബാസഡര് ചര്ച്ച നടത്തിയതോടെ ഇന്ത്യ മുന്നോട്ടുവെച്ച എല്ലാക്കാര്യങ്ങളിലും താലിബാന് ഇന്ത്യയ്ക്ക് ഉറപ്പുനല്കിയിരുന്നു. അഫ്ഗാനില് കുടുങ്ങിയ ഇന്ത്യക്കാരുടെ സുരക്ഷ ഉറപ്പാക്കണമെന്നും അവരെ ഇന്ത്യയിലേക്ക് സുരക്ഷിതമായി തിരിച്ചെത്തിക്കണമെന്നുമുള്ള ആവശ്യങ്ങളാണ് ഇന്ത്യ ചര്ച്ചയില് താലിബാനോട് ഉന്നയിച്ചത്. അഫ്ഗാന് മണ്ണ് ഭീകരവാദികള്ക്ക് താവളമാകരുത് എന്ന് നിര്ദ്ദേശിക്കുകയും ചെയ്തിരുന്നു. ഇതിന് പിന്നാലെയാണ് കശ്മീര് അടക്കമുള്ള ഇടങ്ങളേക്കുറിച്ച് താലിബാന്റെ പുതിയ പ്രതികരണവുമായി രംഗത്തെത്തുന്നത്. 8അഫ്ഗാനിസ്ഥാനില് എല്ലാവരെയും ഉള്ക്കൊള്ളുന്ന സര്ക്കാര് വരാനാണ് ഇന്ത്യ ആഗ്രഹിക്കുന്നതെന്ന് ഇന്ത്യന് വിദേശകാര്യമന്ത്രി എസ് ജയശങ്കര് വ്യക്തമാക്കിയിരുന്നു. അതേസമയം തന്നെ താലിബാനോടുള്ള നയം രൂപീകരിക്കുന്നതിന് വേണ്ടി ഇന്ത്യ സൌഹൃദ രാജ്യങ്ങളുമായി ബന്ധപ്പെട്ടിരുന്നു. ഇപ്പോഴത്തെ പശ്ചാത്തലത്തില് കേന്ദ്രമന്ത്രിസഭയുടെ സുരക്ഷാ സമിതി വീണ്ടും യോഗം ചേരും. ദോഹയിലെ ഇന്ത്യ താലിബാന് ചര്ച്ചയ്ക്ക് പിന്നാലെയാണ് താലിബാന് നിലപാട് മാറ്റുന്നത്. കശ്മീരില് ഭീഷണിയുയര്ത്താന് പാക് ചാരസംഘടനയായ ഐഎസ്ഐ പാകിസ്താന് മേല് സമ്മര്ദ്ദം ചെലുത്താനുള്ള സാധ്യത കേന്ദ്രസര്ക്കാര് നേരത്തെ വിലയിരുത്തിയിരുന്നു. ഇതോടെ കശ്മീരില് ജാഗ്രത വര്ധിപ്പിക്കുയും ചെയ്തിരുന്നു. കശ്മീരിന്റെ മോചനത്തിന് വേണ്ടി അല്ഖ്വയ്ദ ആഗോള ജിഹാദിന് വേണ്ടി ആഹ്വാനം ചെയ്തതിന് പിന്നിലും പാകിസ്താന്റെ ഇടപെടല് ഉണ്ടെന്നാണ് സര്ക്കാര് വിലയിരുത്തല്. 9യുഎസ് സൈന്യത്തിന്റെ പിന്മാറ്റത്തോടെ രക്ഷാദൌത്യം താല്ക്കാലികമായി അവസാനിച്ചെങ്കിലും അഫ്ഗാനിലെ ഹിന്ദു, സിഖ് സമൂഹങ്ങളുമായി ഇന്ത്യ ആശയവിനിമയം നടത്തി വരികയാണ്. കാബൂള് വിമാനത്താവളം പ്രവര്ത്തനസജ്ജമായാല് ഉടന് രക്ഷാ ദൌത്യം പുനരാരംഭിക്കുമെന്നും കേന്ദ്രം വ്യക്തമാക്കിയിരുന്നു. രാജ്യത്ത് അവശേഷിക്കുന്ന ഇന്ത്യക്കാരെ ഒഴിപ്പിക്കുന്നതിന് ഇന്ത്യയെ സഹായിക്കാമെന്ന് ഖത്തര് ഉറപ്പ് നല്കിയിട്ടുണ്ട്. കാബൂള് എംബസിയും കോണ്സുലേറ്റുകളും തുറക്കുന്നതില് തിടുക്കമില്ലെന്നാണ് ഇന്ത്യന് വിദേശകാര്യമന്ത്രാലയത്തിന്റെ നിലപാട്. source: oneindia.com